《清明谒陵遂游西山 其六》
明代·霍与瑕

闻道西山佳胜地，念年劳企欠登临。好春好日陪仙侣，疏雨疏风度远岑。

绿酒湖亭供永话，幽花石洞覆繁阴。那知背郭尘嚣外，别有高山流水音。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。